text: Politiet advarer: Pas på tricktyve
  03 februar 2018 kl. 11.52
  To tilfælde af tricktyveri på få timer får nu Syd- og Sønderjyllands Politi til at advare mod to tricktyve.
  Med bare halvanden times mellemrum var tricktyve fredag på spil i Ribe og Esbjerg.
  Kl.17 blev en kvinde stoppet af en østeuropæiske udseende kvinde i Kvickly i Ribe.
  Hun bredte et Danmarkskort ud og bad kvinden, hun havde stoppet, om hjælp.
  Mens de to kvinder kiggede på kortet dukkede en mand op bag offeret.
  Han fik i forvirringen fisket kvindens pung op af hendes lomme.
  Tricktyvene var hurtigt videre.
  kl.18.30 slog de til i Føtex i Smedegade i Esbjerg.
  Igen med nøjagtig samme fremgangsmetode, men denne gang opdagede offeret - en kvinde - at manden havde fat i hendes pung. Hun råbte op, men manden nåede alligevel at få fat i et par af hendes hævekort.
  Politiet advarer mod, at de to tricktyve muligvis er på rundtur i området.
  Kvinden beskrives som:
  Østeuropæisk udseende
  30-40 år
  165-170 cm høj
  Alm. bygget
  Lyst mellemlangt hår
  Manden beskrives som:
  Østeuropæisk udseende
  30-40 år
  160-170 cm høj
  Mørkt kort hår
  
  